Translate the text from Welsh to English.



 
Mae hyn yn cyflawni ymrwymiad gan y Gweinidog i ffurfio gweithgor sy'n dod â chynrychiolwyr o gymunedau ffydd, y sector iechyd a gofal cymdeithasol, a chynrychiolwyr plant a phobl ifanc at ei gilydd, ochr yn ochr â phobl LHDTC\+ i gynghori ar elfennau allweddol o'r gwaith.


Mae'r aelodau'n cynnwys Jayne Ozanne, a ddioddefodd bron i 20 mlynedd o arferion trosi, a arweiniodd ati’n gorfod mynd i’r ysbyty ddwywaith.


Nawr mae'n gweithio i sicrhau bod yr holl bobl LHDTC\+ yn cael eu cynnwys yn llawn, yn enwedig pobl LHDTC\+ sydd â ffydd, a hi yw Sylfaenydd a Chadeirydd Cynghrair Gwahardd Therapi Trosi y DU sy'n ymgyrchu dros wahardd yr arfer yn llwyr.


Wrth gael ei gwahodd i ymuno â'r gweithgor, dywedodd Jayne:



> "Rydyn ni'n gwybod bod hyn yn digwydd mewn llawer o eglwysi a grwpiau crefyddol ar draws y byd. Dyw Cymru ddim yn eithriad.
> 
> 
> "Mae'n ffiaidd, yn niweidiol ac yn gamdriniol. Yn anffodus, mae'n drawma sy'n aros gyda chi am oes gan ei fod yn mynd at wraidd pwy ydych chi a sut rydych chi'n caru.
> 
> 
> "Mae cynnwys pobl traws ac anneuaidd mewn gwaharddiad yn hanfodol gan fod lefel y cam\-drin corfforol a cham\-drin geiriol yn erbyn y gymuned draws ac anneuaidd mor ddifrifol. Mae'n arbennig o bwysig ein bod yn gweithio i ddiogelu pobl ifanc ar draws y gymuned LHDTC\+ oherwydd bod y canlyniadau meddyliol mor erchyll.
> 
> 
> "Os ydych chi'n dioddef trawma yn gymharol ifanc oherwydd rhywbeth mor sylfaenol â'ch hunaniaeth graidd, yna gall hynny fynd ymlaen i effeithio ar eich rhagolygon o ran addysg ac o ran gyrfa, eich ymdeimlad o hyder a'ch gallu i garu a chael eich caru, sy'n golygu bod perthnasoedd cadarnhaol gydol oes yn aml yn cael eu heffeithio'n ddifrifol."


Gydag uchelgais cadarn i sicrhau mai Cymru yw'r wlad fwyaf cyfeillgar i bobl LHDTC\+ yn Ewrop, llofnododd Llywodraeth Cymru a GIG Cymru 'Femorandwm Cyd\-ddealltwriaeth' gyda'r Gynghrair Gwahardd Therapi Trosi yn 2022\.


Bydd sefydliadau sy'n llofnodi'r Memorandwm ac sy’n gweithio ym meysydd darparu neu gomisiynu iechyd meddwl neu iechyd seicolegol, fel y GIG, yn ymrwymo i sicrhau nad ydynt yn comisiynu neu'n darparu arferion trosi yng Nghymru.


Aelod arall o’r grŵp arbenigol newydd yw Ian Green sydd â mwy na 25 mlynedd o brofiad mewn rolau arwain uchel eu proffil. Dywedodd Prif Weithredwr presennol Terrence Higgins Trust:



> “Fel rhywun a brofodd therapi trosi LHDT yn ddyn ifanc, rwy’n gwybod pa mor bwysig yw gwahardd yr arfer ffiaidd hwn. Nid yw bod yn lesbiad, hoyw, deurywiol neu drawsryweddol yn rhywbeth y mae angen ei newid na’i wella.
> 
> 
> “Rwy’n edrych ymlaen at fod yn rhan o weithgor Llywodraeth Cymru ar arferion trosi, gan chwarae rôl weithredol yn y gwaith o helpu i sicrhau bod yr arfer yng Nghymru yn cael ei wahardd.”


Mae Llywodraeth Cymru wedi comisiynu cyngor cyfreithiol i sefydlu'r union bwerau sydd eisoes yn bodoli yng Nghymru er mwyn ceisio cael datganoli unrhyw bwerau ychwanegol sydd eu hangen i wahardd arferion trosi yn gyfan gwbl.


Dywedodd y Dirprwy Weinidog Partneriaeth Gymdeithasol, Hannah Blythyn:



> "Dangosodd data'r Cyfrifiad yn ddiweddar fod pobl LHDTC\+ yn preswylio ac yn cyfrannu ym mhob rhan o Gymru, sy'n pwysleisio ymhellach ein hymrwymiad i sicrhau bod pob cornel o'n gwlad yn lle diogel i fyw yn agored ac yn driw i’ch hunan.
> 
> 
> "Mae arferion trosi yn ffiaidd, ac rydym wedi ymrwymo i'w gwahardd i helpu i ddiogelu pawb yn ein cymunedau LHDTC\+.
> 
> 
> "Mae aelodau o'n gweithgor yn dod â chyfoeth o brofiad, ac, mewn rhai achosion, profiad uniongyrchol o'r gofid llwyr a’r niwed difrifol y gall arferion trosi eu peri. Bydd gwybodaeth yr holl aelodau ar y cyd yn amhrisiadwy wrth i ni weithio i wahardd yr arfer gwirioneddol ddieflig hwn."







Translation:


 
It fulfils a commitment from the Minister to form a working group which brings together representatives from faith communities; the health and social care sector; and children and young people’s representatives, alongside LGBTQ\+ people to advise on key elements of the work.


Members include Jayne Ozanne, who underwent nearly 20 years of conversion practices, which resulted in her being hospitalised twice.


Now she works to ensure full inclusion of all LGBTQ\+ people, particularly LGBTQ\+ people of faith, and is the Founder and Chair of the UK’s Ban Conversion Therapy Coalition which is campaigning for a full ban on the practice.


On being invited to join the working group, Jayne said:



> “We know this happens in many churches and religious groups across the world. Wales is no exception.
> 
> 
> “It is abhorrent, harmful and abusive, Sadly, it is a trauma that stays with you for life as it gets at the absolute core of who you are and how you love.
> 
> 
> “Including trans and non\-binary people in a ban is critical as the level of physical abuse and verbal abuse against the trans and non\-binary community is so severe. It is particularly crucial we work to protect young people from across the LGBTQ\+ community because the mental outcomes are so horrific.
> 
> 
> “If you’re traumatised at a relatively young age over something as fundamental as your core identity, then that can go on to impact your education prospects, your career prospects, your sense of confidence and your ability to love and be loved, which means lifelong affirming relationships are often badly compromised.”


With a firm ambition to make Wales the most LGBTQ\+ friendly nation in Europe the Welsh Government and NHS Wales signed up to a ‘Memorandum of Understanding’ with the Coalition Against Conversion Therapy in 2022\.


Organisations who sign the Memorandum and work in the provision of mental or psychological health delivery or commissioning, such as the NHS, will commit to ensure they do not commission or provide conversion therapy in Wales.


Another member of the new expert group is Ian Green who has more than 25 years' experience of high\-profile leadership roles. The current Chief Executive of Terrence Higgins Trust said:



> “As someone who as a young man experienced LGBT conversion therapy, I know how important it is that this abhorrent practice is banned. Being lesbian, gay, bisexual or trans is not something that needs to be changed or cured.
> 
> 
> “I’m looking forward to being part of the Welsh Government’s working group on conversion practices and playing an active role in helping to see a ban implemented in Wales.”


The Welsh Government has commissioned legal advice to establish exactly what powers already exist in Wales in order to seek the devolution of any additional powers needed to ban conversion therapy in its entirety.


Deputy Minister for Social Partnership, Hannah Blythyn said:



> “Recent Census data revealed there are LGBTQ\+ people living and participating in every part of Wales, which further emphasises our commitment to ensure every corner of our country is a safe place to live openly and authentically.



> “Conversion practices are abhorrent, and we are committed to banning it to help protect everyone in our LGBTQ\+ communities.
> 
> 
> “Members of our working group bring a wealth of experience, and, in some cases, first\-hand experience of the sheer upset and utter harm conversion practices can cause. The combined knowledge of the members will be invaluable as we work to ban this frankly evil practice.”